- Jeg gad nok vide, om Frank Jensen og den svenske konge har en aftale på Maximbar i aften, siger Mette Frobenius.

Foredragsholderen og standup-komikeren har lørdag siddet foran skærmen og fulgt med i dronningens 40 års jubilæum. Og hun er imponeret over, at Frank Klam både havde bukserne lukket og tungen inde i munden, da han tog imod Margrethe og alle hendes gæster fra nær og fjern.

LÆS OGSÅ:

Fra Sverige var dronningen Silvia og kong Carl Gustaf kommet for at fejre dronningen - og for et øjeblik glemme alle de beskyldninnger om sexskandaler, der har plaget det svenske kongehus det seneste års tid.

Mmmmm Mary

Prins Joachim har ladet sin højgravide Marie blive hjemme og fulgtes i stedet med Frederik og Mary.

- Og man kunne da næste høre, hvordan Frank Jensen stønnede 'Mmmmmmm Mary', da han bød kronprinsparret velkommen på rådhuset, kunne man ikke, griner Mette Frobenius.

Frank Jensen fik noget uheldigt bragt sig selv i pressens søgelys, da han under en julefrokost i december gik over stregen og slikkede og kyssede på en kvindelig kollega fra rådhuset. Derfor var der ekstra opmærksomhed om Frank Klams tunge i dag. Og selvom mange andre danskere ofte har 'slikket Margrethe i nakken', så holdt overborgmester sig lørdag i skindet.

LÆS OGSÅ:

- Alle holdt øje med ham, men sådan er det jo når man har dummet sig. Så støvsuger man også under reolen, ik, siger Mette Frobenius.

200 servietter

Efter modtagelsen på rådhuset var der sang og musik i rådhushallen, inden først Frank Jensen og siden dronningen holdt taler.

Frank Jensen havde også den ære at overrække dronningen hendes jubilæumsgave. Noget dronningen oveni købet havde ønsket sig - nemlig servietter af eget design.

Dronningen havde ønsket sig 400 servietter, men Københavns Kommune havde kun råd til 200 - der skulle jo også være penge til den meget omtalte julefrokost, hvor Frank Klam i hvert fald ikke holdt igen for at redde de kommunale budgetter.